### Beslutningstema

Godkendelse af ajourføring af forsikrings- og risikostyringspolitikken.

### Historik

[adresse] nuværende forsikringsaftale udløber med udgangen af 2024. Som grundlag for forsikringsudbuddet i 2024 skal Tønder Kommunes Forsikrings- og Risikostyringspolitik revideres og jf. kompetenceplanen godkendes af Kommunalbestyrelsen. Politikken blev senest revideret og godkendt i forbindelse med forsikringsudbuddet i marts 2017. Ændringerne i politikken er anført som rettelser. Ud over faktuelle rettelser i forhold til ændringer i forsikringsprogrammet, er der som option tilføjet muligheden for at tegne en Janni Pedersen. Forsikringen bliver gjort lovpligtig pr. 1. januar 2025. Alternativet vil være, at Tønder Kommune bliver selvforsikret på området.

### Sagsfremstilling

[adresse] nuværende forsikrings- og risikostyringspolitik trådte i kraft 1. januar 2018 i forbindelse med det seneste udbud af forsikringsporteføljen. Tønder Kommune skal i 2024 igen udbyde sin forsikringsportefølje, således at de nye forsikringsaftaler kan træde i kraft med virkning fra 1. januar 2025. [adresse] forsikringsportefølje er i dag samlet ved Gjensidige Forsikring. Udbudsprocessen bliver varetaget af Tønder Kommunes forsikringsmægler, North Risk. I forbindelse med udbuddet skal den nuværende forsikrings- og risikostyringspolitik ajourføres og tilrettes i nødvendigt omfang, således at politikken kan danne rammerne for det kommende forsikringsudbud.

Tønder Kommunes forsikrings- og risikostyringspolitik lægger vægt på proaktivitet samt en fokuseret og kvalificeret risikostyringsindsats. Der formodes, at en aktiv og kvalificeret risikostyringsindsats med opbygget incitamentsstruktur vil have en positiv indflydelse på såvel forsikringspræmier som det reelle omfang af skader i Tønder Kommune.

Risikostyring har til formål at minimere kommunens økonomiske tab gennem hensigtsmæssige strategier, procedurer, aftaler, konkret skadeforebyggelse mv., idet indsatsen på disse områder afvejes i forhold til deres omkostninger samt omkostningerne ved skader.

Væsentlige ændringer i Tønder Kommunes forsikrings- og risikostyringspolitik

Ændringerne i den reviderede forsikrings- og risikostyringspolitik består primært i rettelser i forhold til nye forsikringstyper og bortfald af andre typer forsikringer, som Tønder Kommune ikke længere kan tegne. Eksempelvis er der indsat en option om mulighed for at tegne en Janni Pedersen, som bliver lovpligtig pr. 1. januar 2025. Derudover er alle specifikke krav til størrelsen og tilstedeværelsen af selvrisikosummer taget ud af politikken. Dette af hensyn til fleksibiliteten i de kommende forhandlinger med forsikringsselskaberne, så Tønder Kommune kan balancere hensynet mellem den for kommunen mest optimale forsikringsdækning med hensynet til det økonomisk mest fordelagtige tilbud. Forsikrings- og risikostyringspolitikken tager således stilling til, hvorvidt Tønder Kommune fremover fortsat ønsker at være forsikret og i hvilket omfang, og på hvilke områder man ønsker at være selvforsikret. Dette med udgangspunkt i historiske skadesdata samt forsikringsmæglerens erfaringer og analyse af området. Selvrisici på forsikringer fastsættes ud fra vurdering af skadehyppighed og forventede skadestørrelser. For enkelte forsikringstyper gælder herudover, at selve skadebehandlingsarbejdet, der udføres af forsikringsselskabet, har særlig betydning for kommunens almindelige arbejde med håndtering af skader. Dette forhold gør sig gældende f.eks. for køretøjer og ansvar, hvor det har indflydelse på valget af selvrisikostørrelserne.

Tidsplan for udbudsprocessen

* Godkendelse af forsikrings- og risikostyringspolitikken i april 2024
* Udarbejdelse af udbudsmateriale, april-maj 2024
* Offentliggørelse af udbudsmateriale i EU-Supply, 24.05.2024
* Tilbudsfrist, 24.06.2024
* Valg og indgåelse af aftale, august-september 2024
* Fremlæggelse for Økonomiudvalget, november 2024

### Indstilling Fagchefen for Politik & Strategi indstiller,

|  |  |
| --- | --- |
| at | den reviderede forsikrings- og risikostyringspolitik godkendes, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 18. april 2024, pkt. 4:

Indstillingen anbefales.

### Beslutning

Indstillingen godkendt.